CELEX: 42005A0630(02)
Language: mt
Date: 2004-12-08 00:00:00
Title: Protokoll li jemenda l-Konvenzjoni tat- 23 ta' Lulju 1990 dwar l-Eliminazzjoni Tat-Taxxa Doppja in Konnessjoni ma' l-Aġġustament tal-Qligħ ta' Intrapriżi Assoċjati

30.6.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 160/28
            
         
      PROTOKOLL
   
   li jemenda l-Konvenzjoni tat-23 ta' Lulju 1990 dwar l-Eliminazzjoni Tat-Taxxa Doppja in Konnessjoni ma' l-Aġġustament tal-Qligħ ta' Intrapriżi Assoċjati
   IL-PARTIJIET KONTRAENTI GĦOLJA GĦAT-TRATTAT LI JISTABBILIXXI L-KOMUNITÀ EWROPEA,
   
               
            
            
               
            
         
               
            
            
               
            
         
               
            
            
               
            
         
               
            
            
               
            
         IR-RENJU TAL-BELĠJU:
   Is-Sur Jean-Jacques VISEUR
   
   Ministru tal-Finanzi;
   IR-RENJU TAD-DANIMARKA:
   Is-Sinjura Marianne JELVED
   
   Ministru għall-Affarjiet Ekonomiċi u l-Koperazzjoni Nordika;
   IR-REPUBBLIKA FEDERALI TAL-ĠERMANJA:
   Is-Sur Hans EICHEL
   
   Ministru Federali tal-Finanzi;
   IR-REPUBBLIKA ELLENIKA:
   Is-Sur Yannos PAPANTONIOU
   
   Ministru ta' l-Affarijiet Ekonomiċi;
   IR-RENJU TA' SPANJA:
   Is-Sur Cristóbal Ricardo MONTORO MORENO
   
   Segretarju ta' l-Istat għall-Affarijiet Ekonomiċi;
   IR-REPUBBLIKA FRANĊIŻA:
   Is-Sur Dominique STRAUSS-KAHN
   
   Ministru għall-Affarjiet Ekonomiċi, il-Finanzi u l-Industrija;
   L-IRLANDA:
   Is-Sur Charlie McCREEVY
   
   Ministru tal-Finanzi;
   IR-REPUBBLIKA TALJANA:
   Is-Sur Vincenzo VISCO
   
   Ministru tal-Finanzi;
   IL-GRAN DUKAT TAL-LUSSEMBURGU:
   Is-Sur Jean-Claude JUNCKER
   
   Prim Ministru, Ministru ta' l-Istat, Minstru tal-Finanzi, Ministru għax-Xogħol u l-Impjieg;
   IR-RENJU TA' L-OLANDA:
   Is-Sur Wilhelmus Adrianus Franciscus Gabriël (Willem) VERMEEND
   
   Segretarju ta' l-Istat għall-Finanzi;
   IR-REPUBBLIKA TA' L-AWSTRIJA:
   Is-Sur Rudolf EDLINGER
   
   Ministru Federali tal-Finanzi;
   IR-REPUBBLIKA PORTUGIŻA:
   Is-Sur António Luciano Pacheco DE SOUSA FRANCO
   
   Ministru tal-Finanzi;
   IR-REPUBBLIKA TAL-FINLANDJA:
   Is-Sur Sauli NIINISTÖ
   
   Deputat Prim Ministru u Ministru tal-Finanzi;
   IR-RENJU TA' L-IŻVEZJA:
   Is-Sur Bosse RINGHOLM
   
   Ministru tal-Finanzi;
   IR-RENJU UNIT TAL-GRAN BRITTANJA U L-IRLANDA TA' FUQ:
   Sir Stephen WALL, K.C.M.G., L.V.O.
   Ambaxxatur, Rappreżentant Permanenti tar-Renju Unit tal-Gran Brittanja u l-Irlanda ta' Fuq għall-Unjoni Ewropea;
   QABLU KIF ĠEJ:
   Artikolu 1
   Il-Konvenzjoni tat-23 ta' Lulju 1990 dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati hija b'dan emendata kif ġej:
   L-Artikolu 20 għandu jinqara kif ġej:
   
      “Artikolu 20
      Din il-Konvenzjoni hija konkluża għal perijodu ta' ħames snin. Għandha tiġi estiża għal perijodi oħra ta' ħames snin kull darba, sakemm Stat Kontraenti ma jinformax lis-Segretarju-Ġenerali tal-Kunsill ta' l-Unjoni Ewropea bl-oġġezzjoni tiegħu għal dan bil-miktub mill-inqas sitt xhur qabel l-iskadenza ta' kwalunkwe perijodu ta' ħames snin.”
   
   Artikolu 2
   1.   Dan il-Protokoll għandu jkun soġġett għal ratifika, aċċettazzjoni jew approvazzjoni mill-Istati Firmatarji. L-istrumenti ta' ratifika, aċċettazzjoni jew approvazzjoni għandhom jiġu depożitati mas-Segretarju-Ġenerali tal-Kunsill ta' l-Unjoni Ewropea.
   2.   Is-Segretarju-Ġenerali tal-Kunsill ta' l-Unjoni Ewropea għandu jinnotifika lill-Istati Firmatarji dwar:
   
               (a)
            
            
               id-depożitu ta' kull strument ta' ratifika, aċċettazzjoni jew approvazzjoni;
            
         
               (b)
            
            
               id-data li fiha dan il-Protokoll ser jidħol fis-seħħ.
            
         Artikolu 3
   1.   Dan il-Protokoll għandu jidħol fis-seħħ fl-ewwel jum tat-tielet xahar li jiġi wara li jkun ġie depożitat l-istrument ta' ratifika, aċċettazzjoni jew approvazzjoni mill-aħħar Stat Firmatarju li jkun ħa dan il-pass.
   2.   Dan il-Protokoll għandu jieħu effett mill-1 ta' Jannar 2000.
   3.   Il-perijodu li jibda fl-1 ta' Jannar 2000 u li jintemm fid-data tad-dħul fis-seħħ ta' dan il-Protokoll m'għandux jitqies biex jiġi determinat jekk każ ikunx ġie ppreżentat fiż-żmien speċifikat fl-Artikolu 6(1) tal-Konvenzjoni ta' Arbitraġġ.
   Artikolu 4
   Dan il-Protokoll, imfassal f'oriġinal wieħed bid-Daniż, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Irlandiż, bl-Olandiż, bil-Portugiż, bl-Ispanjol, bl-Iżvediż u bit-Taljan, bit-tnax-il test ilkoll ugwalment awtentiċi, għandu jiġi depożitat fl-arkivji tas-Segretarjat Ġenerali tal-Kunsill ta' l-Unjoni Ewropea. Is-Segretarju-Ġenerali għandu jittrasmetti kopja awtentikata lill-Gvern ta' kull Stat Firmatarju.
   
      (1)  ĠU L 225, ta' l-20.8.1990, p. 10.
   
      (2)  ĠU L 26, tat-31.1.1996, p. 1.
   
      ATT FINALI
      tal-Konferenza tar-Rappreżentanti tal-Gvernijiet ta' l-Istati Membri li ltaqgħu fi ħdan il-Kunsill fil-25 ta' Mejju 1999
      IR-RAPPREŻENTANTI TAL-GVERNIJIET TA' L-4 STATI MEMBRI,
      LI LTAQGĦU FI ĦDAN il-Kunsill fil-25 ta' Mejju 1999,
      WAQT LI JFAKKRU L-KONKLUŻJONIJIET tad-19 ta' Mejju 1998 dwar l-estensjoni tal-Konvenzjoni dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati (il-“Konvenzjoni ta' Arbitraġġ”), li fih qablu li l-Konvenzjoni ta' Arbitraġġ għandha tiġi estiża għal perijodu ieħor ta' ħames snin mid-data ta' skadenza tagħha u li wara t-tmiem ta' dak il-perijodu għandha tiġi estiża awtomatikament għal perijodi oħra ta' ħames snin kull darba, sakemm l-ebda Stat Kontraenti ma joġġezzjona.
      QABLU dwar il-ħtieġa li jestendu l-Konvenzjoni ta' Arbitraġġ għal perijodu ieħor ta' ħames snin mill-1 ta' Jannar 2000;
      IPPROĊEDEW bil-firma tal-Protokoll li jemenda l-Konvenzjoni tat-23 ta' Lulju 1990 dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati.